"  การจราจร คลองสามวา  "
       กรณีคิดจะสร้างสะพานลอยข้ามแยกแก้ปัญหารถติดในเขตคลองสามวา  ก็เป็นความคิดดีอยู่ครับ.
       แต่ ต้องรอเสนอ รอตั้งงบ รอขั้นตอนทางราชการมากมายใช้เวลาประมาณ 1 - 2 ปี  จะสำเร็จและจะได้หรือเปล่าไม่ทราบได้ ???
.
       เอาอย่างนี้ก่อนไม่ครับ???   ถนน ตรอก ซอกซอยที่เชื่อมระหว่าง ถนนหทัยราษฎร์กับถนนพระยาสุเรนทร์   ควรปรับปรุง ขยายให้รถผ่านไปมาได้สะดวกก็จะแก้ปัญหารถติดได้อีกทางหนึ่ง    อีกทางหนึ่งศึกษาหาแนวทางตัดถนนเส้นใหม่เชื่อมระหว่างถนนหทัยราษฎร์กับถนนพระยาสุเรนทร์ให้ทะลุไปถึงถนนเลียบทางด่วน ( ถนนวงแหวนรอบนอก ) ก็จะแก้ปัญหาได้มากขึ้น
       ด้วยตอนนี้ปัญหารถติด รถสะสม มีทั้งถนนไทยรามัญ  ถนนเลียบคลองสอง  ถนนกีบหมู  ในอนาคตอาจถึงถนนหนองระแหง   ด้วยปัญหาหมู่บ้านและชุมชนขยายอย่างรวดเร็ว    ซึ่งถ้าตัดถนนเพิ่มก็จะแก้ปัญหาที่เกิดขึ้นบนถนนเส้นดังกล่าวได้ด้วยในคราวเดียวกัน    และจะทำให้การจราจรในเขตคลองสามวา  บริเวณไกล้เคียงสะดวกมากขึ้น    อนึ่งปัญหารถในเขตคลองสามวามีมากขึ้นแต่พื้นที่ถนนยังคงเท่าเดิมและเป็นถนนที่ขาดการปรับปรุง  ซึ่งในบางเส้นทางไม่มีทางเดินเท้า   ไม่มีท่อระบายน้ำที่ดี  เป็นต้น  
       ปัญหาต่างๆในเขตคลองสามวา  ถ้าเรามีสื่อกลางที่รับฟังปัญหาอย่างรอบด้าน  ช่วยกันเสนอ  ช่วยกันชี้แนะ  ให้ทางเขต ทางกทม. ลงมาแก้ไขอย่างจริงจังเป็นระบบ  ก็จะช่วยได้มาก  ปํญหาอื่นๆที่จะตามมาก็จะลดน้อยถอยลง  เพื่อความเป็นอยู่ที่ดีขึ้น  คุณภาพชีวิตก็จะดีขึ้นในทุกๆด้าน  
ขอบคุณครับ